মাইকেল মধুসূদন দত্ত
মাইকেল মধুসূদনের নাট্যচর্চার কাল ও রচিত নাটকের সংখ্যা দুইই সীমিত। ১৮৫৯ থেকে ১৮৬১ - এই তিন বছর তিনি নাট্যচর্চা করেন। এই সময়ে তাঁর রচিত নাটকগুলি হল : "শর্মিষ্ঠা" (১৮৫৯), "একেই কি বলে সভ্যতা" (১৮৬০), "বুড়ো শালিকের ঘাড়ে রোঁ" (১৮৬০), "পদ্মাবতী" (১৮৬০), "কৃষ্ণকুমারী" (১৮৬১)। এছাড়া মৃত্যুর পূর্বে "মায়াকানন" (১৮৭৪) নামে একটি অসমাপ্ত নাটক।
মৈত্রেয়ী দেবী
তার সাহিত্যজীবন শুরু ষোল বছর বয়সে। তার প্রথম কাব্যগ্রন্থ "উদিত" ১৯৩০ সালে প্রকাশিত হয়। এই বইয়ের ভূমিকা লিখেছিলেন কবিগুরু রবীন্দ্রনাথ ঠাকুর। তার দ্বিতীয় কাব্যগ্রন্থ "চিত্তছায়া"। ১৯৪২ সালে রবীন্দ্রনাথের মংপুতে কাঠানো দিনগুলোর স্মৃতি ও তার সাথে আলাপচারিতা নিয়ে লিখেন স্মৃতিকথা "মংপুতে রবীন্দ্রনাথ"। বইটি "টেগোর বাই ফায়ারসাইড" নামে ইংরেজিতে অনূদিত হয়। রবীন্দ্র বিষয়ক তার অন্যান্য বইগুলো হল "স্বর্গের কাছাকাছি", "কবি সার্বভৌম", "রবীন্দ্রনাথ গৃহে ও বিশ্বে", "রবীন্দ্রনাথ : দি ম্যান বিহাইন্ড হিজ পোয়েট্রি"। তাঁর আত্মজীবনীমূলক উপন্যাস "ন হন্যতে" পাঠক মহলে তাকে খ্যাতির শীর্ষে নিয়ে আসে।১৯৭৫ সালে ভারতীয় লেখিকা সংঘ "ন হন্যতে" ( ইংরেজি, It Does Not Die: A Romance) উপন্যাসের জন্য তাঁকে সম্মানসূচক পদক দেয়। 'ন হন্যতে' মানে 'যাকে বিনাশ করা যায় না'। এই বইতে তিনি তাঁর দৃষ্টিভঙ্গি, জীবন বোধ, ইংরেজ শাসনামলে ভারতের সমাজ ব্যবস্থা এবং জীবনযাপনের চিত্র তুলে ধরেন। এই বইটির জন্য তিনি ১৯৭৬ সালে সাহিত্য অকাদেমি পুরস্কার লাভ করেন। বইটি ইংরেজি ভাষায় "ইট ডাজ নট ডাই" নামে অনূদিত ও প্রকাশিত হয়।